CELEX: 32021D1274
Language: lv
Date: 2021-07-27 00:00:00
Title: Eiropas Centrālās bankas Lēmums (ES) 2021/1274 (2021. gada 27. jūlijs), par konkrētu lēmumu pieņemšanas pilnvaru, kas attiecas uz ražotāja akreditāciju, un konkrētu pilnvaru, kas attiecas uz akreditācijas procedūrām akreditētiem ražotājiem, tālāku deleģēšanu un par Lēmuma (ES) 2016/1975 atcelšanu (ECB/2021/32)

2.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 278/1
               
            
         EIROPAS CENTRĀLĀS BANKAS LĒMUMS (ES) 2021/1274
         (2021. gada 27. jūlijs),
         par konkrētu lēmumu pieņemšanas pilnvaru, kas attiecas uz ražotāja akreditāciju, un konkrētu pilnvaru, kas attiecas uz akreditācijas procedūrām akreditētiem ražotājiem, tālāku deleģēšanu un par Lēmuma (ES) 2016/1975 atcelšanu (ECB/2021/32)
         EIROPAS CENTRĀLĀS BANKAS VALDE,
         ņemot vērā Līgumu par Eiropas Savienības darbību un jo īpaši tā 128. panta 1. punktu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 16. pantu,
         ņemot vērā Eiropas Centrālās bankas Lēmumu (ES) 2020/637 (2020. gada 27. aprīlis) par akreditācijas procedūrām aizsargāto euro materiālu un euro materiālu ražotājiem (ECB/2020/24) (1) un jo īpaši tā 20. panta 2. un 3. punktu,
         tā kā:
         
                     (1)
                  
                  
                     Atbilstoši Lēmuma (ES) 2020/637 (ECB/2020/24) 20. panta 1. punktam ECB Valde ir kompetenta pieņemt visus lēmumus saistībā ar ražotāja akreditāciju saskaņā ar minētā lēmuma 6. panta 1., 3. un 7. punktu, 7. pantu, 10. pantu, 14. panta 1. un 4. punktu un 16.–19. pantu. Saskaņā ar Lēmuma (ES) 2020/637 (ECB/2020/24) 20. panta 2. punktu ECB Valde konkrētas pilnvaras pieņemt konkrētus lēmumus attiecībā uz ražotāja akreditāciju var deleģēt tālāk kādam no tās locekļiem. Turklāt saskaņā ar Lēmuma (ES) 2020/637 (ECB/2020/24) 20. panta 3. punktu ECB Valde konkrētas pilnvaras pieņemt lēmumus var arī deleģēt tālāk Eiropas Centrālās bankas (ECB) operatīvā līmeņa struktūrvienībām.
                  
               
                     (2)
                  
                  
                     Lai vēl vairāk vienkāršotu akreditācijas procedūras, pilnvaras pieņemt visus lēmumus, kas attiecas uz ražotāja akreditāciju saskaņā ar Lēmuma (ES) 2020/637 (ECB/2020/24) 6. panta 1., 3. un 7. punktu un 7. pantu, būtu tālāk jādeleģē tam ECB Valdes loceklim, kuram pakļauts Banknošu direktorāts. Turklāt procedūras attiecībā uz akreditēto ražotāju darbībām, kuru veikšanai saskaņā ar Lēmuma (ES) 2020/637 (ECB/2020/24) 10. panta 1. punktu ir vajadzīga ECB iepriekšēja rakstiska piekrišana, būtu jāvienkāršo, pilnvaras sniegt šādu iepriekšēju rakstisku piekrišanu deleģējot tālāk Banknošu direktorāta operatīvā līmeņa struktūrvienībām.
                  
               
                     (3)
                  
                  
                     Ievērojamu neatbilstības gadījumu, kas konstatēti akreditēto ražotāju pārbaudēs, dēļ var būt vajadzīgs nekavējoties apturēt attiecīgo aizsargāto euro materiālu darbību. Lai veicinātu ātru ECB reakciju, lēmumi par šādu apturēšanu būtu tālāk jādeleģē Banknošu direktorāta operatīvā līmeņa struktūrvienībām.
                  
               
                     (4)
                  
                  
                     Eiropas Centrālās bankas Lēmumā (ES) 2016/1975 (ECB/2016/39) (2) ietverta norāde uz ECB Valdes kompetencēm saskaņā ar Eiropas Centrālās bankas Lēmuma ECB/2013/54 (3) 3. panta 2. punktu. Lēmums ECB/2013/54 tika atcelts ar Lēmumu (ES) 2020/637 (ECB/2020/24). Skaidrības nolūkā būtu jāatceļ arī Lēmums (ES) 2016/1975 (ECB/2016/39).
                  
               
                     (5)
                  
                  
                     Lai nodrošinātu ECB Valdes kolektīvo atbildību, reizi gadā būtu jāsniedz pārskats ECB Valdei par visiem lēmumiem, kurus pieņem vai nu ECB Valdes loceklis, kam tālāk deleģētas pilnvaras, vai arī Banknošu direktorāta operatīvā līmeņa struktūrvienības saskaņā ar tālāku deleģēšanu,
                  
               IR PIEŅĒMUSI ŠO LĒMUMU.
         
            1. pants
            Tālāka deleģēšana attiecībā uz pilnvarām akreditēt ražotājus un sniegt ECB iepriekšēju rakstisku piekrišanu
            
               1.   Pilnvaras pieņemt visus lēmumus, kas attiecas uz ražotāja akreditāciju saskaņā ar Lēmuma (ES) 2020/637 (ECB/2020/24) 6. panta 1., 3. un 7. punktu un 7. pantu, ECB Valde deleģē tālāk tam ECB Valdes loceklim, kuram pakļauts Banknošu direktorāts.
            
            
               2.   Pilnvaras sniegt ECB iepriekšēju rakstisku piekrišanu saskaņā ar Lēmuma (ES) 2020/637 (ECB/2020/24) 10. panta 1. punktu, ja akreditētais ražotājs ir izpildījis visas attiecīgās akreditācijas prasības saskaņā ar minētā lēmuma 3. un 4. pantu un visus attiecīgos pienākumus saskaņā ar minētā lēmuma 9. pantu, ECB Valde deleģē tālāk Banknošu direktorātam un Banknošu direktorāta Naudas pārvaldības nodaļas vadītājam.
            
         
         
            2. pants
            Tālāka deleģēšana attiecībā uz pilnvarām pieņemt lēmumus par aizsargāto euro materiālu darbības tūlītēju apturēšanu
            Pilnvaras pieņemt lēmumus, ar ko akreditētajam ražotājam pieprasa nekavējoties apturēt attiecīgo aizsargāto euro materiālu darbību saskaņā Lēmuma (ES) 2020/637 (ECB/2020/24) 14. panta 1. punktu, ECB Valde deleģē tālāk diviem Banknošu direktorāta darbiniekiem, kuri ir pilnvaroti veikt pārbaudes saskaņā ar minētā lēmuma 11. pantu.
         
         
            3. pants
            Pārskatu sniegšanas pienākums
            
               1.   ECB Valdes loceklis, kuram pakļauts Banknošu direktorāts, reizi gadā sniedz ECB Valdei pārskatu par lēmumiem, kas iepriekšējā kalendārajā gadā pieņemti saskaņā ar 1. panta 1. punktu, izņemot, ja šādi lēmumi nav pieņemti.
            
            
               2.   Banknošu direktorāts reizi gadā sniedz ECB Valdei pārskatu par lēmumiem, kas iepriekšējā kalendārajā gadā pieņemti saskaņā ar 1. panta 2. punktu un 2. pantu, izņemot, ja šādi lēmumi nav pieņemti.
            
         
         
            4. pants
            Atcelšana
            Ar šo tiek atcelts Lēmums (ES) 2016/1975 (ECB/2016/39).
         
         
            5. pants
            Stāšanās spēkā
            Šis lēmums stājas spēkā dienā, kurā to paziņo adresātiem.
         
         
            6. pants
            Adresāti
            Šis lēmums ir adresēts aizsargāto euro materiālu un euro materiālu ražotājiem un akreditētajiem ražotājiem.
         
         
            Frankfurtē pie Mainas, 2021. gada 27. jūlijā
            
               
                  ECB prezidente
               
               Christine LAGARDE
            
         
         
            (1)  OV L 149, 12.5.2020., 12. lpp.
         
         
            (2)  Eiropas Centrālās bankas Lēmums (ES) 2016/1975 (2016. gada 8. novembris) par pagaidu akreditācijas piešķiršanas pilnvaru tālāku deleģēšanu (ECB/2016/39) (OV L 304, 11.11.2016., 9. lpp.).
         
            (3)  Eiropas Centrālās bankas Lēmums ECB/2013/54 (2013. gada 20. decembris) par akreditācijas procedūrām aizsargāto euro materiālu un euro materiālu ražotājiem un par grozījumiem Lēmumā ECB/2008/3 (OV L 57, 27.2.2014., 29. lpp.).